 Boqor Cismaan Aw Muxumed Buur-Madow oo safar ku jooga dalka Imaaraadka Carabta, ayaa waxa uu ugu horeyn ka hadlay wada hadalladii Somaliland iyo Soomaaliya ku dhex maray dalka Jabuuti, waxaanu yidhi Qodobbada ka soo baxay wadahadalladii Jabuuti waxaan u arkaa Guul u hoyatay Somaliland, waanan ugu hambalyeynayaa Madaxwaynaha iyo weftigisii, Somalilandna waxay u ahayd arrin loo baahnaa in lagu dhiirado, waayo waxaan qabaa inay meeshaa ka soo baxeen arrimo badan oo Somaliland dan u ah. 